BCP เปลี่ยนชื่อเป็น “บมจ.บางจาก คอร์ปอเรชั่น”
BCP เปลี่ยนชื่อเป็น “บริษัท บางจาก คอร์ปอเรชั่น จำกัด (มหาชน)” จากเดิม “บริษัท บางจากปิโตรเลียม จำกัด (มหาชน)”
7 เม.ย. 2560

บริษัท บางจากปิโตรเลียม จำกัด (มหาชน) หรือ BCP ระบุว่า ที่ประชุมสามัญผู้ถือหุ้นประจำปี 2560 เมื่อวันที่ 5 เม.ย.60 มีมติอนุมัติแก้ไขชื่อบริษัทภาษาไทยเป็น บริษัท บางจาก คอร์ปอเรชั่น จำกัด (มหาชน) จากเดิมชื่อ บริษัท บางจากปิโตรเลียม จำกัด (มหาชน) ส่วนชื่อบริษัทภาษาอังกฤษแก้ไขเป็น “Bangchak Corporation Public Company Limited” จากเดิมชื่อ “The Bangchak Petroleum Public Company Limited” และหนังสือบริคณห์สนธิ รวมถึงแก้ไขเพิ่มเติมข้อบังคับของบริษัททั้งฉบับ
ทั้งนี้บริษัทได้ดำเนินการจดทะเบียนการแก้ไขเพิ่มเติมดังกล่าวต่อกรมพัฒนาธุรกิจการค้า กระทรวงพาณิชย์เรียนร้อยแล้ว อนึ่งชื่อย่อบริษัทยังคงใช้ “BCP” ตามเดิมไม่มีการแก้ไขเปลี่ยนแปลง